CELEX: 32012D0243(01)
Language: fi
Date: 2012-03-08 00:00:00
Title: 2012/243/EU: Neuvoston päätös, annettu 8 päivänä maaliskuuta 2012 , Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan tekemisestä ja siihen liittyvien menettelytapojen vahvistamisesta

8.5.2012   
            
            
               FI
            
            
               Euroopan unionin virallinen lehti
            
            
               L 121/16
            
         NEUVOSTON PÄÄTÖS,
   annettu 8 päivänä maaliskuuta 2012,
   Euroopan unionin ja Kansainvälisen siviili-ilmailujärjestön välisen tiiviimpää yhteistyötä koskevasta kehyksestä tehdyn yhteistyöpöytäkirjan tekemisestä ja siihen liittyvien menettelytapojen vahvistamisesta
   (2012/243/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan, 218 artiklan 7 kohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Komissio on neuvotellut Euroopan unionin ja Kansainvälisen siviili-ilmailujärjestön välisen yhteistyöpöytäkirjan tiiviimpää yhteistyötä koskevasta kehyksestä, jäljempänä ’yhteistyöpöytäkirja’, noudattaen neuvoston 17 päivänä joulukuuta 2009 antamaa valtuutusta aloittaa neuvottelut.
            
         
               (2)
            
            
               Yhteistyöpöytäkirja allekirjoitettiin Euroopan unionin puolesta 4 päivänä toukokuuta 2011, ja sitä on siitä lähtien sovellettu väliaikaisesti sillä varauksella, että se tehdään lopullisesti myöhemmin.
            
         
               (3)
            
            
               Yhteistyöpöytäkirja olisi tehtävä unionin puolesta.
            
         
               (4)
            
            
               Olisi vahvistettava menettelytavat, jotka koskevat unionin osallistumista yhteistyöpöytäkirjalla perustettavan sekakomitean toimintaan, riitojen ratkaisemista, uusien liitteiden hyväksymistä ja pöytäkirjan liitteiden muuttamista,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Kansainvälisen siviili-ilmailujärjestön välinen tiiviimpää yhteistyötä koskevasta kehyksestä tehty yhteistyöpöytäkirja unionin puolesta (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa yhteistyöpöytäkirjan 9 artiklan 9.2 kohdassa tarkoitettu ilmoitus.
   3 artikla
   Neuvosto määrittää yhteistyöpöytäkirjan 7 artiklan 7.1 kohdalla perustetussa sekakomiteassa, jäljempänä ’sekakomitea’, noudatettavan unionin kannan hyväksyttäessä uusia liitteitä pöytäkirjaan ja muutoksia pöytäkirjan liitteisiin pöytäkirjan 7 artiklan 7.3 kohdan c alakohdan mukaisesti.
   4 artikla
   1.   Komissio määrittää neuvoston nimittämää erityiskomiteaa kuultuaan ja ottaen sen lausunnon täysimääräisesti huomioon sekakomiteassa noudatettavan Euroopan unionin kannan yhteistyöpöytäkirjan 7 artiklan 7.3 kohdan a, b ja c alakohdassa tarkoitettujen päätösten osalta, sikäli kuin on kyse työskentelyjärjestelyistä, ja yhteistyöpöytäkirjan 7 artiklan 7.3 kohdan d ja e alakohdassa tarkoitettujen päätösten osalta.
   2.   Komissio voi 1 kohdassa tarkoitettua erityiskomiteaa kuultuaan ryhtyä tarvittaviin toimiin yhteistyöpöytäkirjan 4 ja 5 artiklan nojalla.
   3.   Komissio, jota jäsenvaltioiden edustajat avustavat, edustaa unionia sekakomiteassa.
   4.   Komissio edustaa unionia yhteistyöpöytäkirjan 8 artiklan mukaisissa neuvotteluissa.
   5 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 8 päivänä maaliskuuta 2012.
      
         
            Neuvoston puolesta
         
         
            Puheenjohtaja
         
         M. BØDSKOV
      
   
   
      (1)  Yhteistyöpöytäkirja on julkaistu virallisessa lehdessä (EUVL L 232, 9.9.2011, s. 2) yhdessä sen allekirjoittamista koskevan päätöksen kanssa.